GiliGold/VAD_KnessetCorpus huggingface dataset:
ניר אורבך:
חברת הכנסת סילמן, את רוצה להתייחס?
ניר אורבך:
ברוכה הבאה לוועדה.
ניר אורבך:
הצבעה אחת על שלוש ההצעות.
ניר אורבך:
מי בעד העברת שלוש ההצעות לוועדת הכלכלה? 2.
ניר אורבך:
עובר לוועדת הכלכלה.
בצלאל סמוטריץ':
היושב ראש, פרוצדורלית אתה חושש מרוויזיה או שלא צריך?
ניר אורבך:
אין צורך.
בצלאל סמוטריץ':
תודה רבה.
אורית סטרוק:
הכול בהסכמות.
אורית סטרוק:
בעזרת השם אנחנו ניפגש מחר ב-9:00 ונביא עזרה ליישובים האלה.
ניר אורבך:
אנחנו עוברים לסעיף 6, הצעת חוק להבטחת פיצוי לתושבי גבעת עמל, התשפ"ב-2022 (פ/3634/24) – של חבר הכנסת משה גפני וקבוצת חברי כנסת.
ניר אורבך:
נשמעה הצעה במליאה להעביר את זה גם לוועדת הכספים.
ניר אורבך:
אנחנו נצביע על העברת הנושא לוועדת העבודה והרווחה.
ניר אורבך:
עבר לוועדת העבודה והרווחה.
ניר אורבך:
שיהיה בהצלחה.
ניר אורבך:
אנחנו עוברים לסעיף 5, הצעת חוק מיסוי מקרקעין (שבח ורכישה) (תיקון מס' 99), התשפ"ב-2022 (מ/1517).
ניר אורבך:
המלצת הלשכה המשפטית להעביר לוועדת הכספים.
ניר אורבך:
הייתה הצעה גם להעביר לוועדת הכלכלה.
ניר אורבך:
אנחנו נצביע על העברה לוועדת הכספים.
ניר אורבך:
מי בעד? 2.
ניר אורבך:
כעת אנחנו עוברים לסעיף האחרון בסדר היום, סעיף 4, הצעת חוק משפחות חיילים שנספו במערכה (תגמולים ושיקום) (תיקון – שימוש בזרע חייל שנספה למטרת המשכיות), התשפ"ב-2022 (פ/2994/24) – של חברת הכנסת עידית סילמן.
יצחק פינדרוס:
אני מקווה שיהיה לנו היום עוד סעיף שמשום מה לא נמצא.
יצחק פינדרוס:
יש לנו את חוק הכנסת שהיה אמור לבוא לסדר היום ועוד לא הגיע.
ניר אורבך:
הפיזור?
ניר אורבך:
של הסיעות.
עידית סילמן:
אימא של בראל עוד לא הגיעה.
עידית סילמן:
היא כאן.
ניר אורבך:
נחכה לה.
ניר אורבך:
את רוצה עכשיו לומר כמה מילים?
עידית סילמן:
כן.
ניר אורבך:
נשמעה הצעה במליאה להעביר את הצעת החוק גם לוועדת החוץ והביטחון.
ניר אורבך:
היו בעבר עוד שתי הצעות חוק בעניין והן הועברו לדיון בוועדת העבודה והרווחה ולכן ההמלצה היא, ונצביע עליה, להעביר לוועדת העבודה והרווחה.
עידית סילמן:
שיתפתי גם את פינדרוס בעניין הזה.
עידית סילמן:
זאת הצעת חוק שכתבנו גם אני וגם חבר הכנסת צביקה האוזר.
עידית סילמן:
אתם מכירים את זה עוד מהגלגול הקודם שלו של פטור מחובת הנחה.
עידית סילמן:
גם חברת הכנסת מאי גולן הגישה אותו בכנסות קודמות.
עידית סילמן:
השינוי של החקיקה של מה שקיים אצלי בחוק, שהוא פחות או יותר זהה לחוק של חבר הכנסת האוזר, וגם עשינו אותו ביחד, שבהצעת החוק שלי הוספתי את ההיבט ההלכתי.
עידית סילמן:
אנחנו יודעים שהנושא של קצירת זרע מחייל שנספה וחוק ההמשכיות באמת טומן בחובו הרבה היבטים גם הלכתיים ובאמת כרגע – לא חשבנו שהחוק הזה יעלה לקריאה ראשונה – בגלל ההסכמים אליהם הגיעו זה עולה לקריאה ראשונה.
עידית סילמן:
היה חשוב לנו להכניס בתוך זה גם את ההיבט הזה, את ההיבט ההלכתי ולכן להעביר את זה לוועדה.
עידית סילמן:
תכננו שיהיה תהליך ארוך יותר.
עידית סילמן:
בחוק שלי יש ועדה ציבורית, בסיכום עם המשפחות.
עידית סילמן:
זו ועדה ציבורית שכוללת בתוכה גם אנשי הלכה ודת שיוכלו להביע את עמדתם וגם להיות חלק מההחלטה שמתקבלת בסופו של דבר.
עידית סילמן:
לכן עשינו את השינוי ואת ההתאמה הזו בחקיקה.
עידית סילמן:
אנחנו ממליצים להעביר לוועדת העבודה והרווחה.
עידית סילמן:
אני רואה שהגיעה לכאן אימא של בראל חדריה שמואלי, ניצה שמואלי, שהיא באמת שותפה לכל העשייה הזאת ולחקיקה.
ניר אורבך:
אנחנו כבר בסוף הדיון אבל אנחנו מקדמים בברכה גם את גברת ניצה שמואלי, גם את חבר הכנסת האוזר וגם את חברת הכנסת רוזין.
ניר אורבך:
זה הסעיף האחרון בסדר היום.
עידית סילמן:
אני אחזור על הדברים כי אתם כאן.
עידית סילמן:
ניצה, שלום.
עידית סילמן:
הסברתי שהצעות החוק שלנו פחות או יותר זהות וההבדל היחיד הוא בוועדה הציבורית שכוללת את אותו היבט הלכתי, נציגות להיבט ההלכתי בתוך הוועדה.
עידית סילמן:
ניצה היקרה, אני שמחה שאת כאן.
עידית סילמן:
אני שמחה שאנחנו מצליחים להגיע לשלב הזה ולהעביר את זה לקריאה ראשונה בחקיקה.
עידית סילמן:
אני יודעת כמה את היית אמיצה.
עידית סילמן:
אני רוצה להודות לחבר הכנסת צביקה האוזר שנלחם למען החקיקה הזאת ועמל עליה רבות.
עידית סילמן:
אני רוצה להודות למשרדים, למשרד הביטחון ולמשרד המשפטים ולכל השותפים.
צבי האוזר:
השלב הזה הוא העמדת 3 ההצעות במקום אחד ולדון בהן בוועדה.
צבי האוזר:
אני אומר כאן שנכון לעכשיו יש התנגדות של הייעוץ המשפטי לקיים דיון בלוחות הזמנים העומדים לרשותנו לקריאה ראשונה.
צבי האוזר:
אני חושב שבראייה כוללת ובשים לב לחוקים אחרים שנדונים בקצב זריז, גם זה ראוי.
צבי האוזר:
אמנם לא התייעצנו אבל אני בטוח שאת מסכימה שאנחנו בקריאה השנייה נעשה את הכול בדיונים האופטימליים.
עידית סילמן:
לגמרי.
עידית סילמן:
לכן הכנסנו שם ועדה ציבורית.
עידית סילמן:
לא סתם הכנסנו אותה.
צבי האוזר:
אני מדבר על הדיון בחוק.
עידית סילמן:
זה חשוב כי בעצם זה נושא מורכב.
עידית סילמן:
כשביקשנו יחד עם יושב ראש ועדת הכנסת ניר אורבך פטור מחובת הנחה, צביקה בא ואמר שזה חוק שצריך לשבת ולא לקבל פטור מחובת הנחה כי יש לזה משמעות.
עידית סילמן:
אנחנו לא רוצים להיות לחוצים בתהליך שלו.
צבי האוזר:
אגב, זה טיעון חזק להעביר את זה בקריאה ראשונה כי זה ישב את כל הימים.
עידית סילמן:
בדיוק.
עידית סילמן:
זה גם ישב את כל הימים וגם באמת עשינו עליו עבודה גם בחקיקה שלו, גם בתיקונים ובחקיקה שלנו וגם אצל מאי גולן.
עידית סילמן:
האמת היא שעשינו תהליך גם מול המשרדים.
צבי האוזר:
והוא עמד לעיון הציבור בהקשר הזה.
עידית סילמן:
את מלוא הימים שהיה צריך לעמוד.
ניר אורבך:
תודה רבה לחבר הכנסת האוזר ותודה רבה לחברת הכנסת סילמן.
ניר אורבך:
זה בהחלט חשוב.
מיכל רוזין:
שאלה.
מיכל רוזין:
אני רוצה להבין את הפרוצדורה.
מיכל רוזין:
החוקים שעכשיו עלו, אלה חוקים שעברו טרומית?
מיכל רוזין:
טרם נדונו בוועדה.
מיכל רוזין:
מה בעצם הפרוצדורה כאן?
ניר אורבך:
החוקים עוברים לדיון בוועדה.
עידית סילמן:
יש חוקים שכבר עברו קודם.
עידית סילמן:
זה מצטרף אליהם וההבדל היחיד שלו זה שהוא מכניס ועדה ציבורית.
מיכל רוזין:
אני לא מדברת על המהות.
ניר אורבך:
היא מדברת על הפרוצדורה.
מיכל רוזין:
יש לי בעיה מהותית עם שני חוקים שעלו כאן עכשיו אבל זה לא הדיון כרגע.
מיכל רוזין:
לכן אני שואלת פרוצדורה.
מיכל רוזין:
לא סתם אני שואלת.
מיכל רוזין:
האם לפני שעשית את הדיון הזה וידאת שאכן הוועדות יתקיימו?
מיכל רוזין:
ממה שנאמר לי אין הסכמה על חוק אם לא ידוע בוודאות שהוועדה מתכנסת לדון בו.
מיכל רוזין:
האם יש הסכמה עם ועדה שפותחת דיון ודנה ומכינה אותו למליאה?
ניר אורבך:
יש מערכת סיכומים בין הקואליציה לאופוזיציה על הצעות חוק שעוברות מכאן לדיונים בוועדה.
ניר אורבך:
זה חוק שהוא על המכסה של האופוזיציה וזה עובר לדיון בוועדה.
ניר אורבך:
זה מתואם.
מיכל רוזין:
אני רוצה להביע לפרוטוקול את מחאתי ששני החוקים שעכשיו עלו כאן הם חוקים שצריכים לדון בהם לעומק בין אם אני מסכימה או לא מסכימה.
מיכל רוזין:
אני חושבת שאפילו מי שחשוב לו שהחוק הזה יעבור, שני החוקים, צריך לדון בהם לעומק בצורה רצינית.
מיכל רוזין:
לעשות מחטפים עכשיו, לעשות דיון לפתוח לאיזה חצי שעה-שעה ולעשות מה שנקרא יאללה, אפשר להעלות למליאה לקריאה ראשונה.
יצחק פינדרוס:
על איזה חוקים את מדברת?
צבי האוזר:
ועדות קבלה ועל החוק של סילמן.
ניר אורבך:
חברת הכנסת רוזין, אני לא מתווכח עם עצם הטענה.
יצחק פינדרוס:
יש הצעות חוק זהות שמצרפים.
מיכל רוזין:
לא.
מיכל רוזין:
אלה הצעות שעברו טרומית ורוצים עכשיו שהם יעלו למליאה בקריאה ראשונה.
מיכל רוזין:
כדי להיכן אותם לקריאה ראשונה צריך לקיים דיון מעמיק במהות החוק.
מיכל רוזין:
אנחנו עושים כאן מחטפים לפני בחירות?
ניצה שמואלי:
אנחנו איבדנו את היקר לנו מכל.
מיכל רוזין:
זה לא הוויכוח.
מיכל רוזין:
הוויכוח שלי הוא לא איתך.
איתן גינזבורג:
חברת הכנסת רוזין, אני רוצה לומר לך שהאמירה שלך היא נכונה.
איתן גינזבורג:
עקרונית היא נכונה אבל זאת טענה לא לוועדת הכנסת אלא לוועדת העבודה והרווחה.
איתן גינזבורג:
אם היא לא תסיים את הדיונים שם, זה לא יעלה למליאה.
איתן גינזבורג:
אם היא תסיים, זה יעלה למליאה.
איתן גינזבורג:
כאן רק מנתבים.
איתן גינזבורג:
הוועדה היא נכונה אבל לא כאן.
עידית סילמן:
אני מסכימה.
עידית סילמן:
אני מצטרפת.
עידית סילמן:
השאלה גם מה כמות הדיון שהוועדה תספיק לעשות.
עידית סילמן:
אנחנו כאן נתנו את ההתחייבות שלנו לתהליך למרות שאת צודקת וזה לא מעיד על כלום אבל גם חבר הכנסת האוזר ציין שאלה חוקים שבהתחלה חשבנו אפילו להעלות אחד מהחוקים לפטור מחובת הנחה ולא עשינו את זה בגלל החשיבות של החוק והמשמעות שלו.
עידית סילמן:
נתנו לו לנוח כמו שצריך כדי שיהיה עליו דיון גם בין המשרדים.
ניר אורבך:
חברת הכנסת רוזין, תודה רבה.
ניר אורבך:
אני מגיש, זה כרגע כדי לנווט את הצעת החוק לוועדה שתדון באופן מהותי.
ניר אורבך:
כרגע זה הליך שהוא מעין פרוצדורלי.
ניר אורבך:
פה אחד אושרה העברה לוועדת העבודה והרווחה עם ברכת הדרך שלנו.
ניר אורבך:
תודה ניצה והילה שהגעתם.
ניר אורבך:
חבר הכנסת האוזר, תודה רבה.
השנייה והשלישית:
הצעת חוק העונשין (תיקון מס' 144 והוראת שעה) (החמרת הענישה בעבירות אלימות נגד קטין או חסר ישע), התשפ"ב-2021 (מ/1479).
השנייה והשלישית:
פניית יושב ראש ועדת החוקה, חוק ומשפט בדבר מיזוג הצעות החוק הבאות והקדמת הדיון בהצעת החוק הממוזגת, לפני הקריאה השנייה והשלישית:
השנייה והשלישית:
הצעת חוק ההתיישנות (תיקון מס' 8) (תביעה בשל אחריות לתקיפה מינית או התעללות בקטין), התשפ"ב-2022 (כ/890).
השנייה והשלישית:
הצעת חוק הספורט (תיקון מס' 16) (הסדרת העיסוק באימון ספורט), התשפ"ב-2022 (מ/1547).
השנייה והשלישית:
הצעת חוק הספורט (תיקון - הסדרת העיסוק באימון ספורט), התשפ"ב-2022 (פ/3856), של חבר הכנסת מיקי מכלוף זוהר.
השנייה והשלישית:
נכחו: חברי הוועדה: ניר אורבך – היו"ר חברי הכנסת:
השנייה והשלישית:
אופיר כץ מופיד מרעי גלעד קריב מיכל רוזין יוסף שיין מיכל שיר סגמן מוזמנים: ייעוץ משפטי: ארבל אסטרחן מנהלת הוועדה: נועה בירן - דדון רישום פרלמנטרי: אהובה שרון, חבר תרגומים
ניר אורבך:
היום יום רביעי, ל' בסיון, א' דראש חודש תמוז, התשפ"ב, 29 ביוני 2022.
ניר אורבך:
הצעת חוק העונשין (תיקון מס' 140) (עונש מזערי בעבירה של תקיפה או התעללות בקטין או בחסר ישע על ידי האחראי עליו במסגרת חינוכית או טיפולית), התשפ"א–2020 (כ/871).
ניר אורבך:
הנושא הראשון, פניית יושב ראש ועדת החוקה, חוק ומשפט בדבר מיזוג הצעות החוק הבאות והקדמת הדיון בהצעת הצעת הממוזגת לפני הקריאה השנייה והשלישית:
ניר אורבך:
הצעת חוק העונשין (תיקון מס' 140) (עונש מזערי בעבירה של תקיפה או התעללות בקטין או בחסר ישע על ידי האחראי עליו במסגרת חינוכית או טיפולית), התשפ"א–2020, כ/871 אנחנו נקיים כאן שתי הצבעות, אחת לגבי המיזוג ואחת על הקדמת הדיון.
ניר אורבך:
יש כאן מישהו שרוצה להתייחס?
אופיר כץ:
תודה רבה אדוני היושב ראש.
אופיר כץ:
המיזוג מדבר על שתי הצעות חוק, הצעה ממשלתית והצעת חוק שלי שאני מנסה לקדם כבר הרבה זמן, הצעת חוק שקובעת עונש מאסר.
אופיר כץ:
אדוני היושב ראש, אתה רוצה לנמק?
גלעד קריב:
חבר הכנסת המציע ינמק.
אופיר כץ:
הצעת חוק שקובעת עונש מאסר בפועל מינימום למי שתתעלל בילדים בפעוטונים.
אופיר כץ:
עד היום ראינו עונשים מגוחכים ואנחנו רוצים לשים לזה סוף ולהעביר מסר שמי שתרים יד על ילד קטן שהוא באחריותה, היא תשב בכלא.
אופיר כץ:
לא עוד מאסרים על תנאי, לא עוד עבודות שירות ולא עוד קנסות.
אופיר כץ:
היה תהליך של כמה חודשים מול משרד המשפטים ואני שמח שבסוף ההיגיון ניצח והבינו שאנחנו צריכים להחמיר את הענישה, לייצר הרתעה וגם שתהיה הלימה בין המעשה לבין העונש.
אופיר כץ:
אני שמח שבסוף הצלחנו ביחד, בעזרתו של יושב ראש הוועדה גלעד קריב ושר המשפטים גדעון סער, ואבקש את תמיכתכם למיזוג ולהקדמה.
ניר אורבך:
יושב ראש ועדת החוקה, חבר הכנסת גלעד קריב, אתה רוצה להוסיף מספר מילים?
גלעד קריב:
אני מצטרף לבקשה בכל מאודי.
ניר אורבך:
עוד מישהו מחברי הכנסת רוצה להתייחס לפני שנעבור להצבעה?
ניר אורבך:
אנחנו עוברים לשתי הצבעות.
ניר אורבך:
הצבעה אחת על המיזוג ואחר כך על הקדמת דיון.
ניר אורבך:
מי בעד אישור המיזוג? 4.
ניר אורבך:
מי בעד הקדמת הדיון? 4.
ניר אורבך:
פה אחד אושרה הקדמת הדיון.
ניר אורבך:
תודה רבה חבר הכנסת אופיר כץ.
ניר אורבך:
הצעת חוק ההתיישנות (תיקון מס' 8) (תביעה בשל אחריות לתקיפה מינית או התעללות בקטין), התשפ"ב-2022 (כ/890).
ניר אורבך:
אנחנו עוברים לסעיף שני שעל סדר היום, פניית יושב ראש ועדת החוקה, חוק ומשפט בדבר מיזוג הצעות החוק הבאות והקדמת הדיון בהצעת החוק הממוזגת לפני הקריאה השנייה והשלישית:
ניר אורבך:
הצעת חוק ההתיישנות (תיקון מס' 8) (תביעה בשל אחריות לתקיפה מינית או התעללות בקטין), התשפ"ב-2022, כ/890, של חברות הכנסת מיכל רוזין ועאידה תומא סלימאן.
מיכל רוזין:
אני אסביר את המיזוג.
מיכל רוזין:
שלוש הצעות החוק מדברות על התיישנות אזרחית בנשוא של עבירות מין.
מיכל רוזין:
אנחנו יודעות בוודאות שנפגעות ונפגעי תקיפה מינית, לוקח להם הרבה מאוד זמן להצליח לשקם את חייהם ולעבור או טיפול או דרך ארוכה על מנת להצליח להגיע להתלונן.
מיכל רוזין:
פעמים רבות, למעלה מ-80 אחוזים מהתיקים הפליליים נסגרים בשל התיישנות ובשל סיבות של הדין הפלילי ודין הראיות שהוא הרבה יותר קשוח ובדין האזרחי כמובן זה פותח פתח לנפגעות ולנפגעים רבים לתבוע את הפוגעים בהם.
מיכל רוזין:
לכן חשבנו, ראשית, להאריך את ההתיישנות האזרחית ושנית, לאפשר לאותו נפגע עבירה לתבוע גם את מי שהתרשל בהגנה עליו.
מיכל רוזין:
ילדים הם באחריותנו ובני המשפחה שמתרשלים בהגנתם או המוסדות בהם הם חיים – בין אם משפחות אומנה, מוסדות רווחה שונים, בתי ספר וכדומה – ולכן אנחנו רואים את זה כחוק אחד שבעצם אומר שאנחנו נותנים לכם יותר זמן לשקם את עצמכם, לטפל, להגיע לתבוע באופן אזרחי גם את הפוגעים וגם את סביבתם.
ניר אורבך:
תודה רבה חברת הכנסת מיכל רוזין.
ניר אורבך:
חברת הכנסת מיכל שיר סגמן מוותרת.
מיכל שיר סגמן:
מיכל אמרה את זה כל כך יפה.
ניר אורבך:
נעבור להצבעה כפולה.
ניר אורבך:
הראשונה היא על המיזוג.
ניר אורבך:
מי בעד מיזוג הצעות החוק?
ניר אורבך:
המיזוג אושר פה אחד.
ניר אורבך:
מי בעד הקדמת הדיון?
ניר אורבך:
פה אחד אושרה הבקשה להקדמת הדיון.
ניר אורבך:
הצעת חוק הספורט (תיקון מס' 16) (הסדרת העיסוק באימון ספורט), התשפ"ב-2022 (מ/1547).
ניר אורבך:
הצעת חוק הספורט (תיקון - הסדרת העיסוק באימון ספורט), התשפ"ב-2022 (פ/3856), של חבר הכנסת מיקי מכלוף זוהר.
ניר אורבך:
אנחנו עוברים לסעיף השלישי שהוא של יושבת ראש ועדת החינוך, התרבות והספורט.
ניר אורבך:
פניית יושבת ראש ועדת החינוך, התרבות והספורט בדבר מיזוג הצעות החוק הבאות והקדמת הדיון בהצעת החוק הממוזגת לפני הקריאה השנייה והשלישית.
ניר אורבך:
הצעת חוק הספורט (תיקון) (הסדרת העיסוק באימון ספורט), התשפ"ב-2022, פ/3923/24 של חברת הכנסת יעל רון בן משה.
ניר אורבך:
חברת הכנסת מיכל שיר סגמן, את רוצה לנמק?
מיכל שיר סגמן:
אני יכולה להקריא.
מיכל שיר סגמן:
אני לא מכירה.
ניר אורבך:
אני אקריא את המכתב ששלחה אלי מנהלת הוועדה שהוא בעיקרון טכני.
ניר אורבך:
"הוועדה בישיבתה היום מיזגה את הצעת חוק הספורט (תיקון מס' 16) (הסדרת העיסוק באימון ספורט), התשפ"ב-2022, מ/1547 עם הצעת חוק הספורט (תיקון) (הסדרת העיסוק באימון ספורט) התשפ"ב-2022, פ/3923/24, ועם הצעת חוק הספורט (תיקון) (הסדרת העיסוק באימון ספורט), התשפ"ב-2022, פ/3856/24.
ניר אורבך:
מועבר לאישור ועדת הכנסת על פי סעיף 84(ד) לתקנון הכנסת יחד עם בקשה לקבלת פטור מחובת הנחה".
ניר אורבך:
גם כאן נצביע בשתי הצבעות.
ניר אורבך:
הצבעה ראשונה על המיזוג.
ניר אורבך:
הצבעה שנייה על הקדמת הדיון.
- דדון:
לפני קריאה שנייה ושלישית בכל הקריאות.
ניר אורבך:
לפני קריאה שנייה ושלישית בכל הקריאות.
ניר אורבך:
המשך יום טוב לכולנו.
ניר אורבך:
ישיבת ועדת הכנסת, היום יום רביעי, ל' בסיון התשפ"ב, ה-29 ביוני 2022, על סדר היום רוויזיות.
ניר אורבך:
נתחיל ברוויזיה הראשונה על החלטת הוועדה בדבר הקדמת הדיון בהצעת חוק סדר הדין הפלילי (סמכויות אכיפה – מעצרים) (שטח מחיה במיתקני שירות הביטחון הכללי) (הוראת שעה), התשפ"ב-2022, מ/1571 בכל הקריאות.
ניר אורבך:
הגישו רוויזיה חברי הכנסת אוסאמה סעדי ושרן מרים השכל.
ניר אורבך:
אני רואה שחבר הכנסת סעדי נמצא כאן.
אוסאמה סעדי:
האמת היא שאני מאוד מאוד מתפלא על הצעת החוק הזאת, אדוני היושב ראש, אני מבין שאנחנו ביום האחרון ויש דברים שהם באמת מנסים לעשות ולסיים ועניינים דחופים.
אוסאמה סעדי:
אנחנו הסכמנו על הרבה דברים להעביר ביום האחרון אבל כמובן שלא הסכמנו על החוק הזה.
אוסאמה סעדי:
אני לא מבין מה הדחיפות בחוק הזה.
אוסאמה סעדי:
הרי בג"ץ שטח המחיה, אדוני היושב ראש וחברתי רות, הוא מ-2017, לא מהיום, לא מאתמול ולא מלפני שנה או שנתיים.
אוסאמה סעדי:
חמש שנים ואנחנו קיימנו כבר עשרות דיונים בוועדות השונות בבג"ץ שטח המחיה.
אוסאמה סעדי:
כל הזמן המדינה ביקשה אורכות בבית המשפט העליון ובית המשפט העליון עם כל הביקורת נתן ואישר למדינה את האורכות האלה.
אוסאמה סעדי:
הציגו תוכניות.
אוסאמה סעדי:
תוכניות בינוי.
אוסאמה סעדי:
אתה זוכר שיש תוכניות בינוי, לבנות במגידו, להרחיב ברמון ולהרחיב פה ושם על מנת הם יעמדו בפסק הדין שדיבר על 4.5 מטרים מרובעים כולל שירותים ומקלחת, שזה המינימום.
אוסאמה סעדי:
אפילו את המינימום הזה מדינת ישראל לא מקיימת עד היום.
אוסאמה סעדי:
אמרו שהגענו עכשיו ל-4 מטרים ועם התוכניות יגיעו ל-4.5 מטרים אבל אף אחד לא מערער על פסק הדין.
אוסאמה סעדי:
פסק הדין ניתן בבית המשפט העליון פה אחד והוא לא מבחין ולא מבדיל בין אסירים פליליים לאסירים ביטחוניים.
אוסאמה סעדי:
כבוד המשנה לנשיא בית המשפט העליון, השופט רובינשטיין, הלך וביקר – אני יודע שהוא הלך וביקר בפועל - בכל בתי הכלא האלה, הפליליים והביטחוניים ונתנו את פסק הדין.
אוסאמה סעדי:
באים היום במחטף, ביום האחרון, ורוצים להעביר חוק שמחריג את מיתקני השב"כ.
אוסאמה סעדי:
בוקר טוב.
אוסאמה סעדי:
למה ב-2017, ב-2018, ב-2019, ב-2020, בכל הממשלות שהיו לא באו ונזכרו שאנחנו רוצים להחריג את מיתקני השב"כ?
אוסאמה סעדי:
דווקא שם עם כל התנאים הקשים - ואני מדבר על עצורים יהודים וערבים, על כולם – ובתנאי חקירה ובתנאי כליאה הכי קשים, דווקא שם רוצים לצמצם את שטח המחיה?
אוסאמה סעדי:
לכן אדוני היושב ראש, אני חושב שאת החוק הזה צריך למשוך ולא לעשות בחופזה וביום האחרון.
אוסאמה סעדי:
ממילא יש בחירות, תיבחר כנסת, תיבחר ממשלה ואז יבוא החוק הזה, אבל למה מחטף ביום האחרון?
ניר אורבך:
תודה רבה חבר הכנסת אוסאמה סעדי.
ניר אורבך:
אני לא מתווכח כרגע במהות אבל יש חבילת חוקים שיש הסכמה בין הקואליציה לאופוזיציה ואני מחויב להם.
ניר אורבך:
חבר הכנסת סעדי, אנחנו נעבור כעת להצבעה על הרוויזיה.
ניר אורבך:
מי בעד קבלת הרוויזיה?
ניר אורבך:
הרוויזיה לא נתקבלה
ניר אורבך:
הרוויזיה לא התקבלה.
ניר אורבך:
אנחנו עוברים לרוויזיה על החלטת הוועדה בדבר קביעת ועדה לדיון בהצעת חוק להתמודדות עם תופעת דמי החסות (תיקוני חקיקה), התשפ"ב-2021, פ/2463/24 של חברת הכנסת רות וסרמן לנדה.
ניר אורבך:
ההחלטה הייתה כי הצעת החוק תועבר לדיון בוועדת החוקה, חוק ומשפט.
ניר אורבך:
חברת הכנסת רות וסרמן לנדה הגישה רוויזיה ואני רואה שגם הביאה כוחות נוספים לסיוע.
רות וסרמן לנדה:
לא סתם כוחות סיוע אלא זה הכוח לסיוע.
ניר אורבך:
העמדה הבסיסית שלי הייתה שאנחנו כן צריכים להעביר את זה לביטחון פנים.
רות וסרמן לנדה:
יש מורכבות בחוק הזה.
ניר אורבך:
אני אומר שזו העמדה הבסיסית שלי ותכף נראה.
ניר אורבך:
הבאת לכאן את מירב בן ארי.
רות וסרמן לנדה:
קטונתי.
רות וסרמן לנדה:
אני רק אסביר את המורכבות של החוק.
רות וסרמן לנדה:
החוק שאני הגשתי הוא מורכב וגדול.
רות וסרמן לנדה:
המטרה היא – ובדקנו את זה לפי התקנון – שהוא יפוצל.
רות וסרמן לנדה:
חלק אחד עוסק בהגדרה של מה זה פרוטקשן והוא באמת בהמשך ילך לוועדת החוקה כי שם עוסקים בהגדרה של חוק.
רות וסרמן לנדה:
החלק השני עוסק במשהו הוא פר אקסלנס ביטחון פנים וזה הכפפת חברות האבטחה הפיקטיביות שכאילו על אלוהים יודע מה ובעצם סוחטים מאנשים, מחקלאים, מעסקים וכיוצא בזה, להכפיף את זה לפיקוח של משרד לביטחון פנים שיש לו אמצעים לפיקוח, במקום למשרד המשפטים כי אנחנו רואים מה קורה.
רות וסרמן לנדה:
הייתה הסכמה שבעצם ההגדרה צריכה ללכת לחוקה והעניין של חברות האבטחה ילך לביטחון פנים.
רות וסרמן לנדה:
המורכבות היא שהחוק הזה צריך להתפצל.
רות וסרמן לנדה:
על פי התקנון זה בסדר גמור לעשות את זה.
רות וסרמן לנדה:
לכן, בגלל שזה רלוונטי יותר מהר לעסוק בהכפפה של חברות האבטחה, אני רוצה שזה יתחיל לא בחוקה כי ההגדרה אלוהים ישמור מתי היא תגיע מבחינת הממשלתית אלא בחברות אבטחה שכבר יצא תזכיר חוק על ידי משרד לביטחון פנים.
רות וסרמן לנדה:
יפוצל החוק גם בוועדת ביטחון פנים.
רות וסרמן לנדה:
זה פרקטית מאוד נכון שזה יהיה בביטחון פנים.
מירב בן ארי:
אני רוצה שזה יעבור לוועדה לביטחון פנים.
מירב בן ארי:
אני בעד הרוויזיה של רות.
מירב בן ארי:
הצבעתי.
ניר אורבך:
הרוויזיה התקבלה.
ניר אורבך:
עכשיו נעשה הצבעה לאיזו ועדה להעביר את זה.
רות וסרמן לנדה:
מותר לי להרים יד?
מירב בן ארי:
את יכולה.
מירב בן ארי:
יש אישור.
ניר אורבך:
אושרה העברה לוועדה לביטחון פנים.
ניר אורבך:
שלום רב, אני מתכבד לפתוח את ישיבת ועדת הכנסת.
ניר אורבך:
היום יום שני כ"ח בסיוון התשפ"ב, 27 ביוני 2022.
ניר אורבך:
נתחיל בסעיף ב': הצעת חוק-יסוד: הממשלה (תיקון מס' 13) (תקופה מרבית לכהונה בתפקיד ראש הממשלה) (מ/1568) – בקשת הממשלה להתיר את הבאתה לדיון לפי סעיף 95(ד) לתקנון והקדמת הדיון בהצעת החוק בכל הקריאות.
ניר אורבך:
ינמק יועץ שר המשפטים אסף גרינבוים, בבקשה.
אסף גרינבוים:
אדוני היושב-ראש, ההצעה הזאת מוכרת לכל היושבים פה.
אסף גרינבוים:
מדובר בהצעת חוק שעברה הן בקריאה הראשונה והן בשנייה ברוב של חברי הכנסת.
אסף גרינבוים:
בכל אחת מהקריאות היו למעלה מ-61 חברי כנסת שתמכו בה והתקיים דיון משמעותי ומעמיק גם בוועדת החוקה.
אסף גרינבוים:
במהלך הדיון בוועדת החוקה גם נערכו שינויים מסוימים.
אסף גרינבוים:
גם נשמעו נציגי החברה האזרחית, גם נציגי האקדמיה.
אסף גרינבוים:
נשמעו הדעות השונות על ידי חברי הכנסת שהופיעו בפני חברי הוועדה.
אסף גרינבוים:
מאחר שהתקיים דיון משמעותי בהצעת החוק הזו, אנו לא רואים סיבה שלא תקוצר פה תקופת ההנחה.
אסף גרינבוים:
הן בשל חשיבות הצעת החוק הממשלתית הזאת, הן מאחר שהתקיימו בעניינה כל הדיונים הדרושים, פורסם תזכיר לציבור בשלבים המוקדמים יותר כמובן, אין סיבה שלא תקוצר פה תקופת ההנחה.
יצחק פינדרוס:
אל תזכיר את ועדת חוקה ו"חשובה" ביחד.
יצחק פינדרוס:
זה מעליב.
יואב קיש:
אתייחס לשני דברים.
יואב קיש:
ראשית, החוק הזה נפל, לא עבר קריאה שלישית.
אסף גרינבוים:
נמשך, לא נפל.
יואב קיש:
נמשך כי לא היה רוב ולא עלה להצבעה כי הממשלה מיצתה את כל המהלכים שניסתה לעשות והבינה שאין לה רוב.
יואב קיש:
לכן החוק לא הגיע להצבעה.
יואב קיש:
אתה בא להריץ תהליך מחדש של קריאה ראשונה.
יואב קיש:
תקרא לזה איך שאתה רוצה אבל חוק שעבר קריאה שנייה ולא שלישית ועכשיו צריך לעבור ראשונה, אני קורא לו נפל.
יואב קיש:
אתה יכול לקרוא לו בכל כינוי אחר שאתה רוצה.
יואב קיש:
לכן כיוון שהכנסת לא נתנה את האמון בחוק הזה איני רואה סיבה לדיון המהיר הזה שאתם מנסים להוביל באירוע הזה.
יואב קיש:
בעיניי זה אף מבזה את הכנסת ואני חושב שראוי היה לתת לח"כים להבין שיש פה מהלך שהממשלה מנסה להוביל בשניות אחרונות לקראת פיזורה, מהלך שעד כה נתקל בסירוב הכנסת להעברתו.
יואב קיש:
בעיניי לא מכובד לתת לו פטור מחובת הנחה או כל הליך כלשהו שקשור לקיצור תהליכים לחוק שלא עבר קריאה שלישית, נפל, ומנסים בדלת אחורית לחדש את העמדתו.
יואב קיש:
זה דבר אחד.
יואב קיש:
דבר שני, ראיתי קודם את יושב-ראש ועדת חוקה, וזה לאור הדיונים שוועדת חוקה עשתה אתמול.
יואב קיש:
ממה שאני מבין החוק הזה אמור אחרי זה להגיע לוועדת חוקה.
יואב קיש:
ראינו אתמול בוועדת חוקה יושב-ראש שבחר לעשות שני דיונים פופוליסטיים, חסרי תוכן.
יואב קיש:
הבנה שהוא בתקופת בחירות.
יואב קיש:
יש בעבודה פריימריז?
יואב קיש:
יש.
יואב קיש:
אז אולי הוא צריך את זה לפריימריז אבל זה ודאי לא מוסיף כבוד לכנסת שמעלים את חוק הרדיפה רק ברמה פופוליסטית מובא בלי נוסח, בלי כלום ורוצים דקה לפני שיוצאים לבחירות לפסול את יו"ר האופוזיציה מלהתמודד בבחירות.
יואב קיש:
הדבר הזה היה ברור לכולם אתמול.
יואב קיש:
מצרף לזה את הדיון ההזוי שתכף נדון פה בסעיף א' על מהלך חסר שום – אני לא זוכר תקדימית.
יואב קיש:
אולי היועצים המשפטיים יזכרו אירוע כזה, שחוק שמחכה להחלטה בוועדת הכנסת, מתחיל יו"ר הוועדה דיון סביבה החוק הזה.
יואב קיש:
לא זוכרת?
יואב קיש:
לא היה.
יואב קיש:
אני מצרף את זה שיו"ר ועדת חוקה מתנהל בצורה ברורה של בחירות, לא עניינית לא מהותית, בטח לא רואה סיבה לתת לחוק שהכנסת החליטה להפיל אותו.
יואב קיש:
לכן אני אמנם אין לי זכות הצבעה בוועדה הזו.
יואב קיש:
אנו כמובן מתנגדים להחלטה לפטור מחובת הנחה.
אסף גרינבוים:
אדוני היושב-ראש, אציין שמלבד הפטור אנחנו מבקשים שבהתאם לסעיף 95ד הוועדה תאשר, זה מופיע גם בבקשה הגשנו, את הבאת ההצעה.
ניר אורבך:
מופיע בסדר-היום ויהיו לכן שתי הצבעות.
ניר אורבך:
ההצבעה הראשונה תהיה על בקשת הממשלה להתיר את הבאת החוק לדיון.
ניר אורבך:
מי בעד – ירים את ידו.
ניר אורבך:
הצבעה בעד - 5 נגד – 1 אושר.
ניר אורבך:
נעבור להצבעה השנייה.
ניר אורבך:
מי בעד הקדמת הדיון – ירים את ידו.
ניר אורבך:
הצבעה בעד - 4 נגד – 1 אושר.
שרן השכל:
גם אני.
ניר אורבך:
נודיע בסוף הדיון מתי יתקיים הדיון על הרביזיות.
ניר אורבך:
בקשת יושב ראש ועדת הכלכלה להקדמת הדיון בפרק י"ב (חקלאות) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022, התשפ"א-2021 (פוצלה לפי סעיף 84(ב) לתקנון הכנסת) (מ/1443), לפני הקריאה השנייה והשלישית.
ניר אורבך:
סעיף ג'.
ניר אורבך:
לא נמצא מי שינמק אבל ביקשו שנקריא את הפנייה.
ניר אורבך:
אקריא, במכתב אליי חבר הכנסת מיכאל מרדכי ביטון יושב-ראש ועדת הכלכלה: הנדון – כפי שקראתי קודם את פרק י"ב בקלאות.
ניר אורבך:
ועדת הכלכלה אישרה היום את הצעת החוק שבנדון לקריאה השנייה והשלישית.
ניר אורבך:
בשל הדחיפות הנובעת מההחלטה הצפויה על פיזור הכנסת אבקש את אישורה של ועדת הכנסת לפטור מחובת הנחה לפי סעיף 88ב לתקנון הכנסת.
ניר אורבך:
מישהו מעוניין להתייחס?
יואב קיש:
כן, כל הניסיון הזה למחטפים לקראת פיזור הכנסת, דברים שנתנגד להם כמובן אלא אם יהיה הליך הסכמות.
יואב קיש:
כרגע אין הליך כזה ולכן אנחנו כאופוזיציה נתנגד לכל מהלך של האופוזיציה גם בחקיקה, גם בוועדות.
ניר אורבך:
נעבור להצבעה על פטור מחובת הנחה.
ניר אורבך:
הצבעה בעד - 5 נגד – אין אושר.
ניר אורבך:
בקשת יושבת ראש ועדת הבריאות להקדמת הדיון בהצעת חוק איסור פרסום מידע לגבי נפגעים, התשפ"ב-2022 (כ/903), של חבר הכנסת יצחק פינדרוס וקבוצת חברי הכנסת, לפני הקריאה השנייה והשלישית.
ניר אורבך:
סעיף ד'.
ניר אורבך:
חבר הכנסת יצחק פינדרוס.
יצחק פינדרוס:
למען ההגינות, זו גם הצעה של חבר הכנסת מוסי רז שאוחדה עם ההצעה שלי לפי החלטת ועדת הכנסת.
יצחק פינדרוס:
מבקשים את הקדמת הדיון.
יצחק פינדרוס:
הוא נמשך הרבה זמן בדיונים מול משרד המשפטים וצה"ל.
יצחק פינדרוס:
הגענו פחות או יותר לסיכום ולכן אני מבקש הקדמת הדיון.
ניר אורבך:
תרצה גם להתייחס, חבר הכנסת רז?
מוסי רז:
מצטרף לדברי חברי.
ניר אורבך:
נעבור להצבעה, הקדמת הדיון לפני הקריאה השנייה והשלישית.
ניר אורבך:
הצבעה בעד - 6 נגד – אין אושר.
ניר אורבך:
בקשת יושב ראש ועדת החוקה, חוק ומשפט להקדמת הדיון בהצעת חוק סדר הדין הפלילי (תיקון מס' 91 והוראת שעה) (בתי משפט קהילתיים), התשפ"ב-2021 (מ/1471), לפני הקריאה השנייה והשלישית.
ניר אורבך:
סעיף ה'.
ניר אורבך:
יושב-ראש ועדת החוקה נמצא פה כדי להציג את זה?
ניר אורבך:
או נעבור להצבעה?
איתן גינזבורג:
אני רוצה לנמק מטעם ועדת חוקה – אני חבר הוועדה.
איתן גינזבורג:
בתי משפט קהילתיים זה אחד הנושאים החשובים ביותר.
איתן גינזבורג:
זה יקל מאוד על מערכת המשפט, על האזרחים.
איתן גינזבורג:
הצעה חשובה, שנשמח לקדם את החקיקה שלו.
ניר אורבך:
נעבור להצבעה להקדמת הדיון לפני הקריאה השנייה והשלישית.
שרן השכל:
רביזיה.
יואב קיש:
גם אני.
יואב קיש:
בקשת חה"כ אחמד טיבי להקדמת הדיון בהצעת חוק כביש אגרה (כביש ארצי לישראל) (תיקון – פטור מאגרה בשל האטה ממהירות הנסיעה המותרת), התשפ"ב–2022 (פ/3977/24), לפני הקריאה הטרומית.